મહારેલી બાદ કનૈયાકુમારે અમદાવાદ સર્કિટ હાઉસ ખાતે પત્રકાર પરિષદની મંજૂરી મેળવી હતી, પરંતુ મંજૂરી તેને આપવામાં આવી નહોતી. જે અંગે કનૈયાકુમારે પત્રકારોને જણાવ્યું હતું કે આ લોકશાહીની હત્યા છે. દરમ્યાનમાં સવારે મહારેલીમાંથી ભાવનગર તરફ પરત ફરતા યુવકો પર ઉનાથી ૧૧ કિ.મી. દૂર સામકેર ગામે કેટલાક લોકોએ પથ્થરમારો કર્યો હતો. પથ્થરમારાની ઘટનાને લઇ દલિતો પોલીસ સ્ટેશન પહોંચ્યા હતા.